Rrënojat e Raxhasanit

Rrënojat e Raxhasanit ose Raxhasan Dhibi është një sit historiko-arkeologjik i vendosur në Maxhidpur të upazilës Savar në distriktin e Dhakës, Bangladesh. Këto rrënoja bartin dëshmi të ekzistencës së Pallatit të Harishçandrës, sunduesi i mbretërisë Sambhog. Mbreti Harishçandra jetonte në këtë zonë, mes shekujve të VII dhe të VIII. Gërmimet arkeologjike janë zhvilluar disa herë brenda dhe përreth sitit, që çuan në zbulimin e shumë objekteve arkeologjike, duke përfhsirë një manastir budist. Tashmë këto rrënoja janë listuar si një sit arkeologjik e menaxhuar nga Departamenti i Arkeologjisë së Bangladeshit.

Historia
Në shekullin e VII-VIII, Savari i tanishëm ishte pjesë e mbretërisë Sambhog. Ai ishte një nga qendrat më të rëndësishme të tregtisë së asaj kohe. Aty vinin për të tregtuar tregtarë nga Arabia dhe Azia Qendrore. Duke qenë në brigjet e lumit Bansi, tregtia zhvillohej nëpërmjet lumit. Pallati i Raxha Harishçandrës gjendet në zonën e tanishme të Maxhidpurit. Shumica e pallatit është shkatërruar për shkak të konsumimit të kohës dhe neglizhencës. Sipas kërkimeve arkeologjike, kjo zonë mbizotërohej nga Budizmi.

Gërmimet arkeologjike 
Në vitin 1918, Dr. Nalinikanta Bhatasali drejtoi gërmimet e para arkeologjike në Rrënojat e Raxhasanit. Ai gjeti një manastir budist dhe mjaft objekte arkeologjike, si monedha të lashta. Besohet se në shekullin e VII, në këtë rajon ndodhej një qendër Budizmi. Duke parë katër lloje stilesh ndërtimore të manastirit budist, besohet se vendi është përdorur për një kohë të gjatë. Në vitet 1990-1991, një palë gërmime të tjera arkeologjike u zhvilluan, duke nxierr monedha ari dhe argjendi dhe statuja medituese dhe tantrike të Budës. Statujat prej bronzi sugjerojnë se rajoni ishte një nga qendrat e Budizmit Mahajana. Përveç këtyre, gjatë gërmimeve u gjetën edhe skulptura të Lokeshvar-Vishnut dekoruar me dhoti, kurorë kirit, byzylykë, varëse, rripa mesi, zambak uji, Buda meditues, Avalokiteshvara, Praxhna Paramita etj.

Shiko gjithashtu
 Sonargaoni
 Panam Nagari
 Bikramapuri
 Pallati i Raxha Harishçandrës
 Bikramapur Vihara
 Nateshvar Deula
 Somapura Mahavihara
 Bara Sardar Bari
 Ura e Panamit
 Varri i Kolombo Sahibit
 Shankhanidhi House
 Budizmi në Bangladesh
 Hinduizmi në Bangladesh
 Historia e Dhakës
 Arkitektura e Dhakës
 Arkitektura e Bengalit
 Lista e monumenteve të rëndësishme në divizionin e Dhakës
 Lista e vendeve arkeologjike në divizionin e Dhakës

Referime

Kategoria:Ndërtesa të përfunduara në shekullin VII
Kategoria:Atraksione turistike në Bangladesh
Kategoria:Budizëm
Kategoria:Arkeologji